માધવ, લક્ષ્મણ અને લકી બીચ પર રાઇડ માટે બોટનો ધંધો શરૂ કરે છે ત્યારે તેમનો સામનો આંગળી બતાવો તો ગુસ્સે થઈ જતા બાવડેબાજ ગોપાલ (અજય દેવગન), ટપોરીઓમાં છોકરાઓથી જરા પણ કમ નહીં અને બિન્દાસ્ત ગાળો બોલતી ડબ્બૂ (કરીના કપૂર) અને બોલવામાં શાહરુખ ખાનની જેમ, સ્ટાર્ટિંગ ટ્રબલ વાળા લક્ષ્મણ (શ્રેયસ તળપદે) સાથે થાય છે. બંને જૂથો વચ્ચે હરીફાઈ અને તેમાં એકબીજાનો ધંધો ચોપટ કરવાની તરકીબો અજમાવા સુધી વાત પહોંચે છે. છેવટે પ્રીતમ ગોપાલ, ડબ્બૂ અને લક્ષ્મણની મા ગીતા (રત્ના પાઠક) આગળ ફરિયાદ લઈને જાય છે, પણ આ શું! ગીતા તો પ્રીતમની ગુડિયા છે અને ગીતા માટે પ્રીતમ એટલે પપ્પુ! બંને વચ્ચેનો અધૂરો રહી ગયેલો પ્રેમ ફરી જાગે છે અને તેમને એક કરવાનું બીડું ઝડપે છે ડબ્બૂ. બંને લડતાં જૂથો એક થાય છે? કે પછી તેમના વચ્ચે સંઘર્ષ ચાલુ રહે છે? પેલા હારનું શું થાય છે? આ બધી વાર્તા નથી કહેતો.